google/wiki40b huggingface dataset:
Internasjonalt førerkort

Et internasjonalt førerkort (IFK) er en oversettelse av et nasjonalt førerkort som gjør det mulig for innehaveren å føre motorkjøretøy i alle land eller jurisdiksjoner som anerkjenner dokumentet. Internasjonale førerkort utstedes i de fleste land av medlemsorganisasjoner for bilister og trafikanter, slik som Norges Automobil-Forbund i Norge, Riksforbundet M i Sverige og American Automobile Association i USA. 
Begrepet internasjonalt førerkort ble nevnt første gang i den internasjonale konvensjonen i forhold til biltrafikk som ble undertegnet i Paris i 1926. Utover Pariskonvensjonen av 1926 reguleres internasjonale førerkort av Genevekonvensjonen om veitrafikk av 1949 og Wienkonventionen om veitrafikk av 1968. Når en stat er kontraherende til mer enn en konvensjon vil den seneste konvensjonen erstatte de tidligere. 
Et internasjonalt førerkort har A6-størrelse (148 × 105 mm), et grått omslag og hvite innersider. Utsiden og innsiden av fremsiden skal trykkes på (minst et av) det eller de nasjonale språkene i den utstedende staten. De to siste innersidene skal skrives på fransk, og de foregående sidene for disse skal gjenta den første av dem på flere språk, hvor engelsk, russisk og spansk obligatoriske. 
Et internasjonalt førerkort er kun en oversettelse av et nasjonalt førerkort. Man må derfor alltid ha med det nasjonale førerkort i tillegg til det internasjonale. IFK kreves ikke om det nasjonale førerkortet oppfyller kravene i 1949 eller 1968 konvensjonene; det nasjonale førerkortene kan da anvendes i andre land som er part i konvensjonen uten supplement. 
I mange land finnes ordninger som gjør IFK unødvendig. Innenfor det europeiske økonomiske samarbeidsområdet er det ikke nødvendig med IFK for innehavere av et europeisk førerkort. Det samme gjelder innehavere av interamerikanske førerkort som kun skal kjøre i deltakelse amerikanske land.
Species plantarum

Species plantarum er en av Carl von Linnés bøker (full tittel Species Plantarum, exhibentes plantas rite cognitas, ad genera relatas, cum differentiis specificiis, nominibus trivialibus, synonymis selectis, locus natalibus, secundum systema sexuale digestas, som er latin og betyr Plantenes arter, [en bok som] behørig legger frem de kjente plantene og de tilhørende slektene med artenes forskjeller, trivialnavnene, utvalgte synonymer, lokaliteter, og som videre forklarer seksualsystemet). Boken inneholdt beskrivelser av alle kjente planter og er den første som konsekvent bruker todelte artsnavn (binomen). Den regnes derfor som en milepæl i systematikkens historie.
Mange av de vitenskapelige navnene som Linné innførte i boken, er i bruk den dag i dag. Og selv om noen artsnavn har blitt endret gjennom tidene, har man beholdt Linnés måte å benevne arter på, nemlig med todelte navn, som består av slektsnavn pluss artsepitet (se nomenklatur). Plantene ble klassifisert i tråd med seksualsystemet som Linné hadde utviklet. Det tok utgangspunkt i blomstenes støvbærere og fruktemner, men er forlatt i dag.
Bokens første utgave kom i 1753. Derfor ble dette året (og denne boken) senere bestemt til å være startpunktet for dagens botaniske nomenklatur. Alt som ble publisert om planter før Species plantarum har dermed kun historisk interesse. Derimot må selv dagens systematikere forholde seg til Species plantarum – og til artsbeskrivelsene som ble publisert siden. Det tilsvarende verket for dyr er første bind av Linnés bok Systema naturae fra 1758.
Bokens første utgave beskrev på 1200 sider fordelt på to bind 5900 arter. Verket kom ut med to ytterligere utgaver i Linnés levetid. Omfanget hadde da økt til 1682 sider. Året etter hans død ble den fjerde utgaven utgitt. Denne bestod av fire bind på tilsammen 3086 sider.
Robert Snodgrass

Oppvekst

Snodgrass er født i Glasgow, og vokste opp i Gallowgate området. Celtic tilbød ham prøvespill, sammen med Clyde og Livingston. Han følte at han hadde liten sjanse til å bryte gjennom på Parkhead, så han valgte Livingston.
Europcar

Forretningsområde

Europcar eier i dag en flåte på over 200 000 kjøretøyer, fordelt på 2 825 kontorer i 143 land. Firmaet er tilstede i Europa, Afrika, Latin-Amerika, Midtøsten, Asia og Australia.
Det primære forretningsområde er innenfor korttidsleie av biler, busser og lastebiler til både private og forretningskunder samt leasing i kortere og lengre perioder.
«Prinds Christian Frederik» (skip)

Annet

«Prinds Christian Frederik» var oppkalt etter Christian Frederik, den senere kong Christian VIII.
Skipet er mye benyttet som modell til votivskip i danske kirker.
Trondheim Stiftsoverrett

Trondheim Stiftsoverrett var en stiftsoverrett opprettet 1797.
Det hvite hus

Institusjonen

Det hvite hus fungerer ikke bare som presidentens embedsbolig, men også som hans kanselli. Kanselliet (kjent på engelsk som Executive Office of the President) består av presidentens nærmeste stab og et antall støtteavdelinger. Mye av staben holder til i vestfløyen i Det hvite hus, der presidentens kontor, kalt «The Oval Office», også befinner seg.
Afroasiatiske leker

Afroasiatiske leker er en interkontinental serie med multisportkonkurranser, for utøvere fra Afrika og Asia. Lekene skulle arrangeres hvert 4. år, men det er foreløpig kun arrangert én utgave, i 2003.
Første utgave skulle opprinnelig arrangeres i november 2001, men ble utsatt til 2003 på grunn av Terrorangrepet 11. september 2001.
Hilarotes

Utbredelse

Slekten er utbredt i den neotropiske økosonen.
Sweet Mints

Sweet Mints er et musikkalbum med Helge Nilsen og Rune Larsen, utgitt i 1981.
Landhockey under Asialekene 1958

Landhockey under Asialekene 1958. Landhockey var en av sportene under de tredje Asialekene som ble arrangert i Tokyo i Japan. Det var første gangen som landhockey var med i Asialekene. Landhockeyturneringen ble avviklet i perioden 25. til 30. mai 1958. Det var kun for menn.
V10-motor

En V10-motor er en motor med ti sylindere i V-form.
Inntil nylig har ikke V10-motorer vært særlig utbredt; en V12-motor er kun marginalt mer komplisert og har en roligere gange, mens en V8 er mindre komplisert og mer økonomisk. Moderne teknologi har nå gjort det mulig å benytte V10-motorer der en V8 ville vært for svak, og en V12 ville vært for komplisert eller for stor.
Dodge var den første produsenten som utviklet en moderne V10-motor, med utgangspunkt i sin LA-series-motor. Opprinnelig var tanken å bruke motoren i mindre lastebiler, men den første produksjonsmodellen som var utstyrt med V10-motoren var sportsbilen Dodge Viper. Senere ble motoren også brukt i Dodge Ram (fra 1994), i sin opprinnelige lastebildesign. Denne motoren forsvant i 2003, samtidig med at modellen Dodge Ram SRT-10 ble introdusert med motoren fra Viper. Denne lette lastebilen var ment å konkurrere med Fords F-150 SVT Lightning.
Europeiske bilprodusenter var tregere med å benytte V10-konfigurasjonen, men etter hvert ble motortypen benyttet i superbiler fra Lamborghini og Porsche, og senere benyttet BMW og Audi V10-motorer i sine sedanmodeller (5-serie og A6, respektivt). Volkswagen har også utviklet en V10-motor, denne er dieseldrevet.

Racing

Den mest utbredte bruken av V10-motorer har vært i Formel 1, hvor konfigurasjonen først ble benyttet av Honda og Renault før sesongen 1989. Introduksjonen av treliters-regelen gjorde at V10 ble det beste alternativet til V8 og V12. Renault benyttet en flatere (110°) motor i 2002 og 2003, men gikk tilbake til en mer konvensjonell motor (72°) senere. Før sesongen 2006 ble V10-motorer forbudt da det ble innført et krav om 2,4-liters V8-motorer.
Stalbridge Manor

Stalbridge Manor var en herregård ved Stalbridge i Dorset. Den ble bygget da Mervyn Audley, 2. jarl av Castlehaven, arvet Stalbridge Park fra sin far i 1618. Han fikk gjerdet inn et område nordvest for sognekirken, og avsatte dette området til bruk som en offentlig park. Husmennene som bodde der ble flyttet fra området, og han bygde herregården i jakobittisk stil. Det er det femte største huset i Dorset.
I 1631 anklaget Audleys sønn James sin far for «unaturlig praksis», det vil si seksuelt avvik. Resultatet var at faren ble henrettet. James solgte huset til Richard Boyle, 1. jarl av Cork. Etter sir Richards død arvet vitenskapsmannen Robert Boyle tittelen og huset, og han bodde der mellom 1644 og 1655. Mange av hans eksperimenter ble utført i huset.
På et tidspunkt ble det reist en to meter høy steinmur rundt Stalbridge Park. Det er uklart når og hvorfor dette skjedde. En mulighet er at det skjedde i forbindelse med at franske fanger etter napoleonskrigene ble brukt som arbeidskraft der, en annen at det var et tiltak for å gi arbeid til lokale krefter i en periode med høy arbeidsledighet.
I 1823 var huset i dårlig stand, og markien av Anglesey fikk det revet. Innen 1827 var det bare et kunstig platå som huset hadde stått på igjen. Byggestenene ble solgt, og mye av den finnes igjen andre steder i byen og i gårdsbygningen som nå står i parken.
Det finnes en rekke lokale myter om huset, blant annet om at det skal ha blitt ødelagt av brann, hvilket ikke er korrekt, og at det spøkte i det.
Thomas Hardy hentet inspirasjon fra Stalbridge Park til «Stapleford Park» i sine bøker.
Gosforth (Cumbria)

Beskrivelse

Landsbyen består av en rekke bygninger som er spredt utover i en ujevn blanding av gamle og nye. Den eldste som i dag er rådhus og bibliotek er datert tilbake til 1628.
Gosforth var opprinnelig et jordbruksdistrikt, men holder fortsatt en samling og show for bønder i august hvert år.
Gosforth er en liten landsby som ikke ligger langt fra mange andre byer og landsbyer, inkludert Whitehaven, Egremont, og Ravenglass. Landsbyen ligger nær Wastwater, den dypeste innsjøen i England, i dalen Wasdale. Knapt mer enn femten minutter med bil fra Gosforth ligger badestrendene ved feriestedet Seascale. Årlig er det to idrettshendelser i Gosforth, et løp på ti engelske mil og det assosierte «fun-run», «gøy-løp» som skjer i juni, og et veddeløp på 10 km som skjer den første tirsdagen i september. 
Ikke langt fra landsbyen ligger skogen Blengdale Forest som tilbyr utmerket turløyper. Herfra er den en gangavstand til den gamle pakkhestbroa «Monks Bridge» ved Cold Fell. Dalen Bleng ligger nord for landsbyen. Ytterligere et stykke fra Gosforth ligger det privat eide Muncaster Castle med opprinnelse tilbake til 1300-tallet. Det er et slott med store hager som er åpnet for besøkende.

Historie

Gosforthkorset ved kirken St. Mary's er datert tilbake til tidlig middelalder eller vikingtid. Det er hugget ut av rød sandstein, og står smalt og høyt utenfor kirken. Dens utskjæringer viser motiver fra både hedensk norrøn mytologi som kristne motiver. Forskerne mener å se både et kristent kors og en avbildning av den norrøne guden Loke. Korset kan representere en overgangsfase for den en gang tallrike norrøne bosetningen i området, noe de mange norrøne stedsnavnene vitner om.
I kirkegården står også en korkeik som ble plantet i 1831. Det er det nordligste i Europa.
I nærheten av kirken ligger Gosforth Hall, i dag et hotell og restaurant, og bygningen ble påbegynt i 1658 av en lokal herre ved navn Robert Copley. Når bygningen ble fullført er usikkert, skjønt dets våpenskjold som henger i baren er datert 1673. Copley, kjent som en gnier, hadde tidligere nektet å betale myndighetene for et våpenskjold og diktet isteden opp sitt eget. 
Dr. C. A Parker hevdet i sin bok The Gosforth District at Robert Copley i 1658 bygget «et stort og kjekt hus med frukt- og blomsterhage» og at derav ble huset kalt for Gosforth Hall. Ettersom huset står rett ved kirken er det sannsynlig at det eksisterte tidligere bosetning som ennå ikke er avdekket. I 2005 bestilte de nåværende eierne av Gosforth Hall en mindre arkeologisk utgravning på eiendommen. Det avdekket flere interessante funn, og de forberedende undersøkelsene ble fulgt opp med ytterligere utgravninger som ble påbegynte i 2007.
Steppefly

Utseende

Et middelsstort (vingespenn 27 – 31 mm), slankt, mer eller mindre gråspraglete nattfly. Forvingen er forholdsvis smal, med tydelige, bleke eller rødlige, nyre- og ringmerker, ellers stort sett uten tydelige tegninger. Bakvingen er stor og bred, delvis gjennomsiktig, hvit med mørke skjell på årene og langs ytterkanten. Larven er naken, mørkgrønn på ryggen, med bred, svartgrønn sidestripe, lyst gulgrønn på buken.

Levevis

Der arten hører hjemme, forekommer den i ulike slags åpne områder, også på dyrket mark. Larven lever på ulike lave planter, både ville og dyrkede, og kan gjøre betydelig skade i jordbruket på en lang rekke forskjellige avlinger (). I Nord-Europa kan den dukke opp nært sagt hvor som helst, men den formerer seg ikke her. Den kan foreta lange vandringer. De fleste nordeuropeiske eksemplarene er funnet i august og september.

Utbredelse

Steppeflyet stammer trolig fra Sørøst-Asia, men i dag er den en kosmopolitt, det vil si at den forekommer over hele verden. Den har faste bestander i tropiske og subtropiske områder i alle verdensdeler, nord til Sør-Europa. I Norge er den bare påtruffet tre ganger: i Siljan i Telemark i 1964, i Arendal i 1996 og i Oslo i 2000.
Richardson-ekstrapolasjon

Richardson-ektrapolasjon er en metode for å oppnå større nøyaktighet ved beregninger i numerisk analyse. Den ble foreslått av Lewis Fry Richardson i 1927 og danner grunnlaget for Romberg-integrasjon.
Ved de fleste numeriske beregninger må en kontinuerlig variabel erstattes med en som tar diskrete verdier. Er dette en uavhengig variabel, kan den angis ved verdier som skilles ved en liten størrelse som typisk betegnes ved h. I grensen h → 0 kan det eksakte resultatet av beregningen finnes. Så lenge h er liten, vil resultatet være tilnærmet og vanligvis mer nøyaktig desto mindre h er. Richardson-ekstrapolasjonen kan oppnå en forbedret nøyaktighet uten å måtte benytte så små verdier av h at avrundingsfeil ved beregningen begynner å påvirke resultatet.
Galgenhumor

Galgenhumor er svart humor som gjelder en vanskelig situasjon og som oftest direkte angår den som spøker og vitser. Begrepet ble opprinnelig brukt om den dødsdømtes følelser ved galgen. Det svenske leksikonet Nordisk familjebok fra 1908 definerer denne typen humor som «fortvilelsens munterhet». Galgenhumor kan være mer eller mindre besk og grov, tørrvittig (for eksempel i form av en kjapp replikk), grotesk, barokk og burlesk.
Ordet galgenhumor er lånt direkte fra det tyske Galgenhumor. Galgenhumor kan kalles gallows humour på engelsk og patibulario på spansk.
Paulo Evaristo Arns

Bakgrunn

Paulo Evaristo Arns var et av tretten barn til et tysk ektepar, Gabriel Arns (1890–1965) og Helene Steiner (1894–1974), innvandret til Brasil fra området rundt Mosel i det vestlige Tyskland. Tre av hans søstre ble nonner, en av hans brødre fransiskanerprest, likesom ham selv. Hans søster Zilda Arns var president for Pastoral da Criança, den brasilianske katolske kirkes barnepastorale. Hun omkom under jordskjelvet i Haiti 2010. Han er onkel til biskopen Leonardo Ulrich Steiner, hjelpebiskop i Brasília.
Paulo Evaristo Arns studerte filosofi i 1941 til 1943 i Curitiba, og teologi fra 1944 til 1947 i Petrópolis. Etter dette grunnstudiet fulgte ytterligere studier i litteratur, latin, gresk og antikkens historie ved universitetet Sorbonne i Paris.

Prest

Arns ble fransiskaner i 1943, og ble presteviet i 1945.

Biskop

I 1966 ble han hjelpebiskop i São Paulo, og i 1970 erkebiskop av samme storby. I 1973 ble han kreert til kardinal av pave Paul VI. I en alder av nesten 77 år trådte han tilbake i 1998.
I tiden med militærstyre i Brasil var Arns et av de mest velinformerte mennesker i landet. Han visste meget om hvem som ble torturert og myrdet, han gjemte forfulgte og talte modig mot de militære, noe som førte til taleforbud. På 1980-tallet ledet han prosjektet Brasil: Nunca Mais («Aldri mer») om militærdiktaturets forbrytelser og samlet i hemmelighet dokumenter om de militæres forbrytelser.
I 1992 ble Arns utsatt for en ulykke i Den dominikanske republikk under aldri oppklarte omstendigheter. Selv mente han alltid at ulykken var et attentatforsøk.
Den stridbare kardinal Arns gikk heller ikke av veien for konflikter med Roma. For eksempel krevde han tidlig at spørsmålet om pliktsølibat for katolske prester måtte vurderes på nytt med henblikk på den voksende prestemangelen.
På 1990-tallet kjempet Arns for gatebarn, som ble drept i stort omfang av kriminelle. Han har også vært aktiv i internasjonale fredsorganisasjoner.
I 1994 ble han tildelt Niwano-prisen for sitt arbeid for menneskerettigheter.
Fredrik Sejersted

Bakgrunn

Sejersted gjennomførte militærtjenesten sin ved Forsvarets russiskkurs i 1986-1987, og deretter mellomfag i russisk og studier i øststatsstatskunnskap i 1988. I 1993 tok han juridisk embetseksamen, og var deretter i 1994-2000 tilknyttet Senter for europarett. Han var blant de første som forsket og underviste i EU/EØS-rett, og medforfatter av læreboken EØS-rett (1. utg. 1995, 3. utg. 2011). I 1997 tok Sejersted licentiatgraden (PhD) på avhandlingen Innsyn og integrasjon. Etter hvert gikk han over til også å arbeide med statsforfatningsrett, og tok i 2002 doktorgraden på avhandlingen Kontroll og konstitusjon. Statsrettslige studier i Stortingets kontrollvirksomhet.
I perioden 2000-2007 arbeidet Sejersted som advokat ved regjeringsadvokatembetet, og fikk møterett for Høyesterett i 2003. Ved siden av å representere staten for norske domstoler var han også Norges advokat i en rekke saker for EFTA-domstolen. Herunder var han sentral i arbeidet med å avskaffe kommersielle spilleautomater, og med å bevare norske regler for offentlig eierskap til vannkraften (hjemfallsrett).
I 2008 ble Sejersted utnevnt til professor i rettsvitenskap og daglig leder for Senter for europarett, der han jobbet med EU/EØS-rett og norsk og komparativ statsforfatningsrett. I april 2015 tiltrådte han stillingen som regjeringsadvokat, hvor han etterfulgte Sven Ole Fagernæs.
Sejersted har vært medlem av en rekke offentlige utvalg, herunder Referansegruppen for Schengen (1998), Stortingets utvalg for utredning av Stortingets kontrollfunksjon (2000-2002) og Stat-kirke utvalget (2003-2005). I 2009-2010 ledet han Håndhevelsesutvalget, som så på gjennomføring av offentlige anskaffelser og avga NOU 2010:2. I 2010-2012 ledet han Europautredningen, som avga NOU 2012:2 Utenfor og innenfor. Norges avtaler med EU. Fra 2008 deltok han aktivt som rapportør for Veneziakommisjonen (European Commission for Democracy through Law).

Familie

Han er sønn av professor i historie Francis Sejersted og Hilde Sejersted (født Robberstad).
Dmitrij Poloz

Landslaget

3. september 2014 fikk han sin første landskamp for Russland mot Aserbajdsjan.
Han ble tatt ut i Russlands tropp til FIFA Confederations Cup 2017 i Russland.
Han ble tatt ut i Russlands bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Bell Island Airport

Bell Island Airport ()TC LID: CCV4), ligger på Bell Island, Newfoundland og Labrador, Canada. Den har en asfaltert flystripe på 2 300 x 75 meter, er ubetjent, har ingen terminalfasiliteter, og det kreves ikke inn landingsavgifter.
Framo

Framo AS (tidligere Frank Mohn AS) er eid av Alfa Laval etter oppkjøpet i 2014. Bedriften ble startet i 1938 av Frank Mohn. Bergensbedriften ble fra 1986 frem til salget til Alfa Laval i 2014 ledet av Trond Mohn. Bedriften produserer hovedsakelig pumper, rør og pumpesystemer for rederier og oljeindustrien, men også utstyr for oljevern og brannslukking. Det meste av produksjonen foregår på Fusa og Flatøy
Fekting under Panamerikanske leker 1951

Fekting under Panamerikanske leker 1951. Fekting var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars. Det var individuell og lagkonkurranse for menn i florett, kårde og sabel og en individell konkurranse i florett for damer. Argentina ble beste nasjon med fire gullmedaljer foran USA med tre.
Kristoffer av Bayern

Liv og virke

I ungdommen gjorde han tjeneste hos den tyske keiseren.
I 1437 anmodet det danske riksråd Kristoffer om å overta den danske trone, etter at Erik av Pommern hadde trukket til Gotland. Kristoffer innvilget, og den 9. april 1440 ble han hyllet som konge på Viborg landsting.
Situasjonen i Danmark var særdeles vanskelig. Både Norge og Sverige hadde oppsagt unionen mellom landene. Og i 1441 gjorde de nordjyske bønder opprør under ledelse av Henrik Tagesen Reventlow. Etter harde kamper erobret bondehæren kongens festning Aggersborg, og bøndere satte over Limfjorden. De forskanset seg ved Husby Hole bak en tredobbelt vognborg. Kristoffers tropper led et smertelig nederlag den 3. mai 1441. Da Kristoffer hadde bruk for hæren andre steder, tilbød han bøndene fritt leide. De fleste tok imot tilbudet og dro hjem, kun vendelboerne ble tilbake. Den 6. eller 8. juni gikk Kristoffer enda en gang til angrep på vognborgen og vant en knusende seier. Opprørernes ledere ble henrettet, og opprøret var for en tid slått ned. Senere i 1441 fikk erkebiskop Hans Laxmand ved forhandlinger igjennom at Kristoffer skulle overta den svenske trone, imidlertid fikk den svenske riksforstander Karl Knutsson Bonde Finland og Öland som len.

Død

Kristoffer døde av feber, eller av blodforgiftning som også er blitt lansert som årsak, på Helsingborg slott den 5. januar 1448. Han ble begravet i Roskilde domkirke. Enken, Dorothea, ble i oktober 1449 gift med kong Christian I. 
Etter at Kristoffer døde tilbød det danske riksrådet tronen til hertug Adolf VIII, men han pekte i stedet ut sin nevø, grev Christian av Oldenburg.
Guernseys flagg

Guernseys flagg ble innført i 1985, og består av et rødt georgskors på hvit bunn, med et gullkors i midten. Gullkorset er et symbol for Vilhelm av Normandie, som skal ha ført et hvitt flagg med gullkors flagg under slaget ved Hastings.
Fra 1936 til 1985 brukte Guernsey Englands flagg, som er hvitt med et rødt georgskors, som statsflagg.
Handelsflagget tilsvarer det britiske Red Ensign, med tillegg av Guernseys gullkors.
Tranqueras

Kommune

Byens ordfører (alcalde) er Milton Gómez.

Transport

Ruta 30 forbinder Tranqueras med Artigas, Salto og Tomás Gomensoro.
Schizanthus

Systematikk

Schizanthus består av 12 arter av ettårige eller toårige planter og slekta utgjør en egen, basal (dvs. tidlig evolvert) linje i familien. Artene i denne slekta avviker ganske mye fra det som er vanlig i søtvierfamilien, særlig med hensyn på blomstenes utseende (ensymmetriske). Dette antas å være pollinatordrevet seleksjon.
Aksjesparekonto

Plasseringskonto i en bank der privatpersoner kan kjøpe og selge børsnoterte aksjer og aksjefond uten å utløse skatt så lenge man ikke tar ut gevinsten fra kontoen.
Ny spareordning fra 2017. Tanken har vært å oppfordre til mer sparing i aksjer og aksjefond. Av noen kalt den beste sparenyheten fra staten siden AMS-ordningen på 90-tallet.
Fra regjeringens forskrift i 2017: «Innskudd på kontoen kan benyttes til å investere i børsnoterte aksjer, børsnoterte egenkapitalbevis og aksjefond. Gevinst ved salg av verdipapirer på kontoen skattlegges ikke i forbindelse med salget, men først når midlene tas ut av kontoen.»
Anton Espeland

Liv

Han tok lærerskoleeksamen fra Stord seminar i 1894, og var i en rekke år lærer i Kristiania. I 1925 forlot han læreryrket for å vie seg til historisk forskning. I 1933 ble han dr. philos. ved Norges landbrukshøyskole med avhandlingen Tun og teig.
Espeland var medredaktør i Norsk Folkekultur og utga en rekke artikler i dette tidsskriftet og i Maal og Minne, Historisk Tidsskrift og flere lokalhistoriske tidsskrifter. Mye av forskningen hans handlet om middelalderen på Vestlandet.
Today I Cannot Hear Music

Today I Cannot Hear Music er et musikkalbum med Wunderkammer, utgitt i august 2002.